Document ID: 32004R1300

UREDBA KOMISIJE (ES) št. 1300/2004
z dne 15. julija 2004,
ki za tržno leto 2003/2004 določa višino pomoči za neobran bombaž
KOMISIJA EVROPSKIH SKUPNOSTI JE -
ob upoštevanju Pogodbe o Evropski skupnosti,
ob upoštevanju pridružitvenega sporazuma Grčije, še posebej protokola št. 4 o bombažu (1),
ob upoštevanju Uredbe Sveta (ES) št. 1051/2001 z dne 22. maja 2001, o pomoči za pridelavo bombaža (2), še posebej člena 2(1),
sklenila:
(1)
Člen 2(1) Uredbe (ES) št. 1051/2001 predvideva določitev višine pomoči za pridelovanje neobranega bombaža na osnovi razlike med dejansko ceno, določeno v skladu s členom 3(1) in členom 7 omenjene uredbe, in ceno na svetovnem trgu, določeno v skladu s členom 4 omenjene uredbe.
(2)
Člen 4(1) Uredbe Komisije (ES) št. 1591/2001, z dne 2. avgusta 2001 o pogojih uporabe programa pomoči za bombaž (3), predvideva določitev zneska pomoči za neobran bombaž, ki bo dodeljena za vsako obdobje, v katerem je določena cena tega proizvoda na svetovnem trgu, najkasneje do 30. junija tekočega tržnega leta.
(3)
V skladu s členom 7 Uredbe (ES) št. 1051/2001, Uredba Komisije (ES) št. 1123/2004 (4) v tržnem letu 2003/04 določa pridelavo neobranega bombaža, pa tudi znižanje cene, ki iz tega izhaja.
(4)
V skladu s členom 4(1) Uredbe (ES) št. 1051/2001 je cena neobranega bombaža na svetovnem trgu za tržno leto 2003/04 določena periodično.
(5)
Posledično je za tržno leto 2003/04 treba določiti višino pomoči za vsako obdobje, v katerem se spremeni cena neobranega bombaža na svetovnem trgu -
SPREJELA TO UREDBO:
Člen 1
Za obdobje med 1. julijem 2003 in 31. marcem 2004 je višina pomoči za neobrani bombaž, ki ustreza ceni na svetovnem trgu, ki je določena po pravilnikih, priloženih v prilogi, določena na dan, ko ti pravilniki stopijo v veljavo.
Člen 2
Ta uredba začne veljati sedmi dan po objavi v Uradnem listu Evropske unije.
Uredba je v celoti zavezujoča in se neposredno uporablja v vseh državah članicah.
V Bruslju, 15. julija 2004

Labels: 2
17
19